Մեծ ծովահեն որոր

Մեծ ծովահեն որոր (), որորների ընտանիքի (լատ.՝ Stercorariidae) ծովային թռչուն։

Ծագում 
Գենետիկական ուսումնասիրությունները ցույց են տվել զարմանալի նմանություններ մեծ ծովահեն որորի և միջին ծովահեն որորի միջև, չնայած դրանց տարբերվող արտաքինին։ Շատ թռչնաբաններ այժմ հավատում և կողմնակից են այն տեսակետին, որ մեծ ծովահեն որորը հիբրիդ է միջին ծովահեն որորի և Հարավային կիսագնդի տեսակների միջև, որը, հավանաբար, հարավային տեսակների կողմից թափառելու կամ գաղթի տարածման հետևանք է, կամ միջին ծովահեն որորի էվոլյուցիայի արդյունք է (ավելի մանրամասն տես միջին ծովահեն որորում)։

Բնութագիր 
Մեծ ծովահեն որորի չափը 50-ից 58 սմ է, իսկ թևերի բացվածքը՝ 125-ից 140 սմ։ Տարեց մեծ ծովահեն որորների փետուրները մոխրագույն է կարմիր բծերով և սև գլարկով։ Պոչը սև-շագանակագույն է, մեջտեղում երկու երկար փետուրներով։ Կտուցը և թաթերը ներկված են սև գույնով։ Գենետիկական ուսումնասիրությունները ցույց են տվել ցնցող նմանություն մեծ ծովահեն որորի և կարճապոչ ծովահեն որորի (Stercorarius parasiticus) գեների միջև։

Արեալ 
Մեծ ծովահեն որորների բները տեղակայված են Իսլանդիայում, Նորվեգիայում, Շոտլանդիայի կղզիներում և Ֆարերյան կղզիներում։

Սնունդ 
Նրանց սնունդը հիմնականում բաղկացած է ձկներից, որը նրանք վերցնում են այլ ծովային ջրերից և այլ ծովային թռչուններ։ Բացի այդ, մեծ ծովահեն որորները որսում են նաև փոքր թռչուններ։ Նրանք հարձակվում են խոշոր թռչունների վրա, ինչպիսին է հյուսիսային բոբը, իրենց ճանկերը խրելով զոհի թևերի վրա։ Վիրավոր հակառակորդները ընկնում են ծովը և մեծ ծովահեն որորները հետագայում հարձակվում են, մինչև չազատվեն իրենց որսից։

Պահպանություն 
Շոտլանդիայի Ֆուլա կղզում ստեղծվել է արգելոց, որում մեծ ծովահեն որորը ընդգրկված է հատուկ պահպանության տեսակների ցանկում՝

 Նոսս կղզի, 410 զույգ, աշխարհի պոպուլյացիաների 3,0 %-ը (1997 թվական)։
 Ֆուլա կղզի, 2 170 զույգ, աշխարհի պոպուլյացիաներ 16 %-ը (1992 թվական)։

Պատկերասրահ

Ծանոթագրություններ

Գրականություն 

 В. О. Авданин, Я. А. Виксне, В. А. Зубакин, А. А. Кищинский, Н. М. Литвиненко, Е. Г. Лобков, В. А. Нечаев, Л. В. Фирсова, В. Е. Флинт, К. А. Юдин Птицы СССР. Чайковые. — М.: Наука, 1988. — 416 с. — ISBN 5-02-005255-8.

Արտաքին հղումներ 

 Ռուսաստանի ողնաշարավոր կենդանիներ։ Մեծ ծովահեն որոր 
 More great skua information and photos 
 More great skua information and photos  Մեծ ծովահեն որորների վերաբերյալ նախագիծ